དེ་ལྟ་ནའང་།བཙན་བྱོལ་སྒྲིག་འཛུགས་ཀྱི་བཀའ་ཤག་དང་སྲིད་སྐྱོང་ནི་ངོ་ཚ་དང་ཁྲེལ་གཞུང་ཅི་ཡང་མེད་པར་བཙན་བྱོལ་བོད་མིའི་སྤྱི་ཚོགས་ཀྱི་མཐུན་སྒྲིལ་དང་།ལེགས་བྱང་།ཡ་རབས་གོམས་གཤིས་བཅས་ལ་གཏོར་བཅོམ་ཚད་མེད་གཏང་དང་གཏོང་བཞིན་པའི་སྒང་རེད་འདུགདེའང་།༧གོང་ས་མཆོག་གིས་ལོ་ངོ་དྲུག་ཅུ་ལྷག་གི་རིང་ལ་སྐུ་ངལ་མཛད་མེད་ངང་བཙན་བྱོལ་བོད་མིའི་སྒྲིག་འཛུགས་སྲ་བརྟན་ཞིག་བསྐྲུན་ཡོད་པ་དེ་ཡང་གཏོར་བརླག་བྱེད་པ་དང་།༧རྒྱལ་བའི་བཀའ་དགོངས་ཆུ་ལ་གཡུགས་ཏེ་ཧམ་རྫུན་ནག་སྤུངས་ཀྱིས་མང་པོ་ཞིག་མེད་པར་བཟོ་བཞིན་མཆིས།དེ་བཞིན་དུ་ལྔ་དང་ལྔ་བཅུའི་འཆར་སྣང་།ཟེར་ནས་རང་སྐད་རང་ཡིག་བོར་ནས་ན་གཞོན་མང་པོ་མགོ་སྐོར་བཏང་།བཙན་བྱོལ་ནང་གི་ཤེས་ཡོན་པ་དང་མཁས་དབང་རྣམས་ལ་ཚིག་གི་ལྐོག་མདའ་འཕངས་ནས་མགོ་འབུར་རྡོས་བརྡུང་བྱས།ཅི་འདྲའི་འཇིགས་སུ་རུང་བའི་དཔོན་ངན་སྐྱ་སྟོང་ཞིག་ང་ཚོ་བཙན་བྱོལ་བོད་མིའི་འགོ་དཔོན་དུ་གྱུར་བ་རེད།ཡིན་ཡང་།ང་ཚོ་མི་མང་ངོས་ནས་ཕྱིར་རྟོག་དང་དབྱེ་ཞིབ་ཀྱི་བསམ་ཚུལ་རེར་གཅིག་སྤུངས་ནུས་སྟོབས་ལ་བཟུང་བ་ཡིན་ན།འུ་ཚོའི་བཙན་བྱོལ་བོད་མིའི་སྒྲིག་འཛུགས་དང་སྤྱི་ཚོགས་ལ་ནུས་ཤུགས་འཕར་མ་ཞིག་ཐོན་གྱིན་འདུག་ལ།འགོ་ནས་འདུག་མཁན་གྱི་སྲིད་སྐྱོང་གཙོ་བྱས་ཏེ་དཔོན་ངན་དེ་ཚོའི་བྱ་སྤྱོད་ལའང་ཚ་འདེད་བསྒྱུར་བཅོས་ཤིག་བྱེད་ཐུབ་པ་མངོན་གསལ་དོད་པོ་རེད།